**Chemiprint Kft**

**BIZTONSÁGI ADATLAP**

**AKUVIT akkumulátor regeneráló**

Készítés dátuma: 2015.12.01. Felülvizsgálat dátuma: 2018.01.16.

**1. Az anyag/keverék és a vállalat/vállalkozás azonosítása**

1.1.Termékazonosító A termék neve: AKUVIT akkumulátor regeneráló adalék

1.2. Az anyag/keverék megfelelő azonosított felhasználásai ill. ellenjavallt felhasználásai Felhasználási terület: savas ólomakkumulátorok regeneráló adaléka, mezőgazdasági, ipari, lakossági és közületi felhasználás Ellenjavallt felhasználási terület: élelmiszeripari felhasználásra alkalmatlan 1.3. A biztonsági adatlap szállítójának adatai Gyártó cég és forgalmazó: Chemiprint Ipari és Kereskedelmi Kft 1038 Budapest Rózsa utca 11. Tel.: +36-30-251 2224 E-mail:lois.laszlo@yahoo.com 1.4. Sürgősségi telefonszám: Egészségügyi Toxikológiai Tájékoztató Szolgálat 1096 Budapest Nagyvárad tér 2. Tel.: 06-80- 201199 Fax: 06-1-476-1138 E-mail: [ettsz@okbi.antsz.hu](mailto:ettsz@okbi.antsz.hu)

**2. A veszélyesség szerinti besorolás**

2.1. Az anyag/keverék osztályozása Osztályozás 1272/2008/EK szerint: Eye Irrit. 2. H319-szem irritáció, 2. kategória 2.2.Címkézési elemek Címkézés 1272/2008/EK szerint: Figyelmeztető mondatok H319 – Súlyos szemirritációt okoz Figyelmeztetés**: FIGYELEM** Óvintézkedésre vonatkozó mondatok: P102 Gyermekektől elzárva tartandó P264 Használatot követően a kezet alaposan meg kell mosni P280 Védőkesztyű/védőruha/szemvédő/arcvédő használata kötelező P301+310 Lenyelés esetén azonnal forduljon orvoshoz P302+352 Ha bőrre kerül: lemosás bő szappanos vízzel P305+338+351 Szembe kerülés esetén több percig tartó óvatos öblítés vízzel. Adott esetben a kontaktlencsék eltávolítása, ha könnyen megoldható. Az öblítés folytatása. P501 Az üres flakont bő vízzel kiöblítve a háztartási szeméttel együtt lehet gyűjteni

Veszélyjelek, piktogramok:

2.3. Egyéb veszélyek: Nem ismeretes

**3. Összetétel/összetevőkre vonatkozó információk**

3.1. Anyagok: nem 3.2.Keverékek: igen

|  |  |  |  |  |  |  |
| --- | --- | --- | --- | --- | --- | --- |
| **Veszélyes alkotórészek** | **CAS szám** | **EU szám** | **REACH reg.szám** | **Koncent-ráció**  **%** | **Veszélyességi kategória** | **H**  **mondat** |
| ALUMÍNIUM-SZULFÁT 18-HIDRÁT | 7784-31-8 | 233-135-0 | 01-2119615437-39 | 15-16 | Eye Irrit. 2.; Szem irrit, 2. kategória | H319 |
| CITROMSAV 1-HIDRÁT | 5949-29-1 | 201-069-1 | 01-2119457026-42 | 12-14 | Eye Irrit. 2.; Szem irrit, 2. kategória | H319 |

Leírás: a keverék vizes oldat, a fenti veszélyes összetevőkön kívül 10-11% koncentrációban tartalmaz még nem veszélyes anyagnak minősülő magnézium-szulfát 7-hidrát (MgSO4.7H2O) összetevőt (CAS-szám:10034-99-8, Eu-szám:231-298-2), továbbá metilvörös indikátort, amelynek koncentrációja nem éri el a vonatkozó jogszabályban meghatározott mértéket.

**4. Elsősegélynyújtási intézkedések**

4.1. Az elsősegély-nyújtási intézkedések ismertetése Általános előírás: Bármilyen panasz, vagy tünet esetén orvossal kell konzultálni. Utasítások belélegzés esetére: A sérültet friss levegőre kell vinni. Utasítások bőrre kerülés esetére: A szennyezett ruházatot távolítsuk el. A szennyeződött bőrfelületet bő vízzel mossuk le. Utasítások szembe kerülés esetére: Öblítsük bő vízzel legalább 10 percen keresztül, a szemhéjakat szélesre nyitva. Adott esetben a kontaktlencséket távolítsuk el. Hívjunk szemorvost. Utasítások lenyelés esetére: Azonnal itassunk sok vizet. Rosszullét esetén hívjunk orvost. Egyéni védőfelszerelés az elsősegélynyújtók számára: A védőfelszereléssel kapcsolatos információk lásd a 8.0. pontot. 4.2. A legfontosabb akut és késleltetett tünetek és hatások Akut tünetek és hatások: A keverék kis mértékben irritálja a szemet, a bőrt és a légzőrendszert. Késleltetett hatások: Rendelkezésre álló adatok alapján nem ismeretes. 4.3. A szükséges azonnali orvosi ellátás és különleges ellátás jelzése A szükséges orvosi ellátás leírása: Normál esetben nincs szükség azonnali szakszerű orvosi ellátásra.

**5. Tűzvédelmi intézkedések**

Általános leírás: nem tűzveszélyes folyadék. 5.1. Oltóanyag Alkalmazható tűzoltó anyagok: szén-dioxid, oltópor, hab, vízpermet a környezeti tűztől függően. 5.2. A keverékből származó különleges veszélyek Különleges veszélyek: Tűz esetén veszélyes gázok (SOx) képződhetnek

5.3.Tűzoltóknak szóló javaslat Egyéni védőfelszerelés tűzoltáskor: Ne tartózkodjunk a veszélyes zónában megfelelő kémiai védőöltözék és friss levegős légzőkészülék nélkül.

**6. Intézkedések baleset esetén**

6.1. Személyi óvintézkedések, egyéni védőeszközök és vészhelyzeti eljárások Kerüljük a keverékkel való érintkezést. A védőfelszereléssel kapcsolatos információk a 8. pont szerint. 6.2. Környezetvédelmi óvintézkedések A készítményt élővízbe, közcsatornába, szennyvízrendszerbe, talajba juttatni tilos. 6.3. A területi elhatárolás és szennyezés mentesítés módszerei és anyagai A kiömlött folyadékot felszívóképes anyaggal (homok, kovaföld, zeolit, fűrészpor) kell lefedni, majd zárt tartályba helyezni. Ezt továbbítsuk megsemmisítésre. Az érintett területet meg kell tisztítani. 6.4. Hivatkozás más szakaszokra A hulladékkezeléssel kapcsolatos figyelmeztetésekhez lásd a 13. pontot.

**7. Kezelés és tárolás**

7.1. A biztonságos kezelésre irányuló óvintézkedések Kezelési előírások: Nincs szükség speciális előírásokra. Tartsuk be a vegyszerkezelés általános munkavédelmi és - higiénés szabályait. Használjuk az egyéni védőeszközöket. A munkaterületen tilos étkezni, inni, dohányozni. Megfelelően szellőztetett helyiségben dolgozzunk. A használat után mossunk kezet, étkezésre szolgáló területre való belépés előtt a szennyezett munkaruhát, védőeszközt távolítsuk el.

7.2. A biztonságos tárolás feltételei Szorosan zárt edényben, eredeti csomagolásban, hűvös, száraz, jól szellőzött helyen tárolandó. Tárolási hőmérséklet max. 25 0C. Nem tárolható együtt lúgos folyadékokkal. 7.3. Meghatározott végfelhasználás: Meghatározott végfelhasználás az 1.2. pontban említetteken kívül nem várható.

**8. Expozíció ellenőrzése/ egyéni védelem**

8.1.Ellenőrzési paraméterek Expozíciós határértékek: Sem a keverékre, sem alkotórészeire nincs megállapítva munkahelyi expozíciós határérték a 25/2000.(IX.30.) EüM-SzCsM együttes rendeletben. Megengedett munkahelyi átlagos koncentráció(ÁK)(mg/m3): Nincs adat Munkahelyi csúcskoncentráció (CK)(mg/m3: Nincs adat Biológiai expozíció(mg/g kreatinin): Nincs adat

8.2. Az expozíció ellenőrzése/egyéni védelem

Megfelelő műszaki ellenőrzés: A biztonságos munkavégzést elősegítő műszaki intézkedések elsőbbséget élveznek az egyéni védőfelszerelések használatával szemben.

Általános előírások: A szennyezett ruhát azonnal le kell vetni. Bőrre kerülés esetén bő vízzel való lemosást kell használni. A keverékkel való munka után kezet és arcot kell mosni.

Szem- és arcvédelem: Védőszemüveg viselése szükséges. Kézvédelem: Munkavégzés során védőkesztyű viselése szükséges. Ajánlott típus: Nitril-kaucsuk, áttörési idő >480 min. Légutak védelme: Rendeltetésszerű használat mellett nem szükséges. Környezeti expozíció ellenőrzése: A keveréket csatornába engedni nem szabad.

**9. Fizikai és kémiai tulajdonságok**

9.1. Az alapvető fizikai és kémiai tulajdonságokra vonatkozó információk

a) Külső jellemzők: halmazállapota folyadék, oldat, színe halványpiros b) Szag, illat: szagtalan c) Szagküszöb érték nem ismeretes d) pH (20 fokon, oldat) 2.0 -3,0 e) Olvadáspont/fagyáspont nem meghatározott f) Kezdő forráspont és forrásponttartomány nincs adat g) Lobbanáspont nincs adat h) Párolgási sebesség nincs kísérleti eredmény i) Gyúlékonyság nem gyúlékony j) Felső/alsó gyulladási határ vagy robbanási tartományok nincs adat k) Gőznyomás nem meghatározott l) Gőzsűrűség nem meghatározott m) Relatív sűrűség nem meghatározott n) Oldékonyság (vízben) korlátlanul elegyedik o) Megoszlási hányadosn-oktanol/vízlogP (o/v) nincs információ p) Öngyulladási hőmérséklet nem öngyulladó q) Bomlási hőmérséklet 100 Celsius fölött r) Viszkozitás /mPa.s/ nincs kísérleti adat s) Robbanásveszélyesség nem robbanásveszélyes anyag t) Oxidáló tulajdonságok nem oxidáló anyag

9.2. Egyéb információk

a) Sűrűség /g/cm3/ (folyadék) 1,27-1.28 b) Nem tartalmaz illékony komponenst

**10. Stabilitás és reakcióképesség**

10.1. Reakciókészség: Rendeltetésszerű használat esetén veszélyes reakciók nem várhatóak. 10.2.Kémiai stabilitás: A keverék normál körülmények között stabil. 10.3. Veszélyes reakciók lehetősége: Rendeltetésszerű használat esetén nincs. 10.4. Kerülendő körülmények: Erős hőhatás kerülendő. 10.5. Nem összeférhető anyagok: Lúgokkal,oxidálószerekkel való direkt érintkezés kerülendő. 10.6. Veszélyes bomlástermékek: Tűz esetén kén-oxidok képződhetnek.

**11.Toxikológiai információk, adatok**

11.1. Általános leírás: Nagyobb mennyiség lenyelése esetén a száj, a garat és a nyelőcső traktus nyálkahártyáinak enyhe irritációja. Hányás és egyéb panasz lehetséges.(Citromsav 1-hidrát alapján)

Akut toxicitási adatok: LD50 (szájon át, patkány): 3000mg/kg, Akut toxicitás szájon át: A lenyelés nem tartozik a potenciális expozíciós utak közé. Akut toxicitás bőrön át: Bőrirritáció lehetséges. Akut toxicitás belégzés: Légúti irritáció lehetséges. Bőrkorrózió/bőrirritáció: Bőrre kerülve érzékeny személyeknél enyhe irritáció lehetséges. Szemkárosodás/szemirritáció: Szembe kerülve irritáló hatású. Légzőszerv vagy bőrszenzibilizáció: Nem szenzibilizáló (faj: tengeri malac; Buehler teszt szerint). Csírasejt mutagenitás: Az in vivo vizsgálatok nem mutattak ki mutagén hatást. Rákkeltő hatás: Nincs állatkísérleti eredményből származó rákkeltő adat. Reprodukciós toxicitás: Nem ismeretes, állatkísérletek nem mutattak ki tetarogén hatást. Célszervi toxicitás, egyszeri expozíció : Nem osztályozzák speciális toxikus anyagként. Célszervi toxicitás, ismétlődő expozíció: Nem osztályozzák, mint speciális célszervi toxikus anyagot. Aspirációs veszély: Gőzeit belélegezve a légzőrendszert reverzibilis módon enyhén irritálhatja.

**12. Ökológiai információk**

Általános leírás: Szakszerű kezelés és felhasználás esetén környezeti problémák nem várhatók. (Kémiai biztonsági vizsgálat nem készült).

12.1. Ökotoxicitási adatok: Toxicitás halakra: Alumíniumszulfát18-hidrát LC 50 (Pimephales promelas):36,1 mg/l/96h Citromsav 1-hidrát LC50(Leuciscus idus): 440 mg/l/48h Toxicitás dahniára és egyéb vízi gerinctelen szervezetekre: Nincs vizsgálati adat. Toxicitás algákra és baktériumokra: Nem lett vizsgálva.

12.2. Perzisztencia és lebonthatóság: Magas hőmérséklet esetén lassú bomlás várható. 12.3. Bioakkumulációs képesség: Nincs információ. 12.4. A talajban való mobilitás: Környezetbe kerülve a talajba felszívódhat. 12.5.A PBT- és vPvB-értékelés eredményei: PBT/vPvB vizsgálatot nem végeztek. 12.6. Egyéb káros hatások: Káros hatást okozhat a pH eltolódása.

**13. Ártalmatlanítási szempontok**

A termékre vonatkozó előírások: Az anyag maradéka veszélyes hulladéknak számít. A csomagolásra vonatkozó előírások: A kiürült, szennyezett csomagolóanyagot ugyanúgy kell kezelni, mint a terméket.

13.1. Hulladékkezelési előírások: A hulladékokat a hulladékról szóló 20008/98/EK irányelvek, valamint az egyéb országos és helyi szabályoknak megfelelően kell kezelni. Megsemmisítése erre szakosodott gazdálkodó szervezet segítségével történhet. Különleges óvintézkedésre nincs szükség.

**14. Szállítási információk**

Általános leírás: A szállítási mód küldeménydarabos szállítás, szállítóegységenkénti legnagyobb összmennyiség 2csomag x 100db/egység, 78ml/db kiskiszerelési egységű termék. 14.1. UN szám: Nem vonatkozik rá, nincs az ENSZ mintaszabályzat készítményei között. 14.2. Az ENSZ szerinti megfelelő szállítási megnevezés: Nem vonatkozik rá. 14.3. Szállítási veszélyességi osztályok: Nem minősül veszélyes árunak. 14.4. Csomagolási csoport: Nem vonatkozik rá. 14.5. Különleges óvintézkedések, előírások: Nincsenek, nem szükségesek. 14.5. Környezeti veszélyek (ADR/RID): Nincs környezeti veszély. 14.6. A felhasználót érintő különleges óvintézkedések: Nincs szükség speciális óvintézkedésre. 14.7. A MARPOL 73/78 II. melléklete és az IBC kódex szerinti ömlesztett szállítás: Nem vonatkozik rá.

**15. Szabályozási információk**

15.1. Az anyaggal kapcsolatos biztonsági, egészségügyi és környezetvédelmi jogszabályok Az anyag nem szerepel sem a 96/82/EK rendeletben (SEVESO), sem a 123/2009.(VI.12.) Korm. rendeletben (PIC), sem a 94/33/EK irányelvben, sem pedig a 4/2011.(I.14.)VM rendeletben (légszennyező kibocsátás), sem a 2008/68/EK szabályzatban (veszélyes áruk szállítása). 15.2.Kémiai biztonsági értékelés: A keverékről kémiai biztonsági értékelés nem készült.

**16. Egyéb információk**

A biztonsági adatlap 2. és 3. pontjában szereplő H mondatok: H319 Súlyos szemirritációt okoz

**Figyelmeztetés:** A megadott információk jelen tudásunkon alapulnak és a termék szállított állapotára vonatkoznak. Az adatlap csak a biztonsági követelmények szempontjából jellemzi a terméket, és nem arra szolgál, hogy annak tulajdonságait garantálja, nem helyettesíti a termékspecifikációt. A termék kizárólag a megjelölt rendeltetési célra használható fel. A biztonsági adatlap a foglalkozásszerű felhasználók részére rendelkezésre áll. Az érvényes rendeletek betartása, az esetleges speciális felhasználási technológiának megfelelő biztonsági előírások kialakítása és betartása a felhasználó feladata. A készítménnyel kapcsolatos konkrét felhasználási mód során a 98/24/EK irányelv alapján fel kell mérni és értékelni kell a munkavállalók egészségét és biztonságát veszélyeztető kockázatokat.

Készítette: Lois László ügyvezető